冰雕

冰雕顧名思義，係指用冰整嘅雕塑。冰呢種物料好好用，可以雕成各式各樣嘅浮雕或者獨自企到喺度嘅雕像都得。

冰雕呢種藝術常見於北半球緯度比較高嘅地區，例如係東北三省、日本嘅北海道、北歐以及加拿大等地－呢啲地區冬天嗰陣往往有長時間嘅零下氣溫，會有大量嘅冰同雪積聚，所以嗰頭嘅人就成日都貪得意攞冰雪嚟雕嘢。

特徵 

同第啲形式嘅雕塑比起嚟，冰雕最大嘅特徵就係唔襟擺：一旦冬天結束，氣溫升返上去攝氏 0 度以上，冰雕就會開始溶；即係話冰雕通常都係要嘥多好多時間心機整，而且整好咗都只係曇花一現，所以啲人多數都淨係喺盛事嗰陣，先會有心機整冰雕；而喺氣候比較熱嘅地區，冰雕好多時會成為一種奢侈品，係有錢嘅象徵。

冰雕呢家嘢正常會喺凍嘅環境整，但又有得喺比較熱嘅環境整：有陣時啲人會貪得意，喺溫度攝氏 0 度以上嘅環境下整冰雕；喺呢種情況下，通常個雕塑家會將嚿要雕嘅冰擺喺觀眾或者鏡頭面前，再用電鋸等嘅架生快速噉將嚿冰雕成想要嘅形狀，有本事嘅雕塑家可以用呢種方法喺幾分鐘內雕好件作品，再將雕嘅過程作為一種表演吸引觀眾睇。

有冰雕展嘅地方 
哈爾濱
日本北海道札幌
瑞典基律納
加拿大魁北克省魁北克市
加拿大亞伯達省愛民頓
加拿大安大略省京士頓
俄羅斯莫斯科

雕塑
雪雕
雪人
中國哈爾濱國際冰雪節

參考書 
Amendola, Joseph (1994). Ice Carving Made Easy. New York, NY: John Wiley & Sons, Inc.

攷

拎 

雕刻